Nesvyžiaus ordinacija

Nesvyžiaus ordinacija – vienas iš trijų majoratų, į kuriuos padalino savo valdas Mikalojus Radvila Juodasis (1515–1565). Tai nedalomas žemių rinkinys su centru Nesvyžiaus pilyje, atitekęs jo vyriausiam sūnui Mikalojui Kristupui Radvilai Našlaitėliui, kurio vyriškos linijos palikuonys valdė majoratą iki pat Antrojo pasaulinio karo. Jaunesnieji sūnūs gavo kitas dvi ordinacijas – Klecko ir Olykos. Radvilų valdų padalinimas į tris dalis buvo sutvirtintas sutartimi, pasirašyta Gardine 1586 metų spalio 16 dieną ir po trejų metų patvirtinta seimo.

Literatūra 

 Siekierski M. Landed Wealth in the Grand Duchy of Lithuania: The Economic Affairs of Prince Nicholas Christopher Radziwill // Acta Baltico-Slavica. – V. 20–21, 1992–1993.

Radvilų valdos
LDK majoratai